Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Vägivaldsete intsidentide arv Iisraelis, Läänekaldal ja Gazas jätkab tõusu.
Peaminister Netanyahu süüdistab Palestiina juhte vägivalla õhutamises,
mis üksnes õli tulle valab.
Iraani parlament andis algse toetuse
Teherani ja suurriikide tuumalepet heakskiitvale seadusele.
Venemaa president Putin pole rahul koostööga USA ja liitlasvägedega
keset intensiivsemaid lahinguid Süüria konfliktis.
Pärast nädalavahetust pussitamiste,
vägivaldsete meeleavaldustega Iisraeli araabiakülades ja Läänekaldal,
ja mitme Gaza islamistide poolt Lõuna-Iisraeli tulistatud raketiga
kordas peaminister Netanyahu kabinetiistungil Iisraeli positsiooni,
süüdistades Palestiina juhte vägivallale õhutamises,
mis üksnes õli tulle valab.
Viibime terrorismilaines, mis lähtub Hamasi, PO ja Islamiliikumise
süstemaatilisest ja valelikust ässitustööst Templimäe suhtes.
Vägivald jõudis uue rekordini, kus palestiinlane lõhkas autopommi,
kui Iisraeli politsei ta juudi asunduse Ma'ale Adumimi juures
Läänekaldal kinni pidas.
Siin Ma'ale Adumimi peamisel ühendusteel Jeruusalemmaga
väljus naisterrorist sõidukist, kui politsei tema auto kinni pidas.
Kui ta politseinike poole liikus, toimus sõidukis plahvatus.
Ta oli teel Jeruusalemma, et seal terrorirünnakut korraldada.
Naine sai tõsiselt viga ja toimetati haiglasse.
Kergemalt viga saanud politseile anti esmaabi kohapeal.
Peaminister Netanyahu teatas, et turvalisuse ja korra taastamiseks
mobiliseeritakse peamiselt Jeruusalemma 16 piiripolitseipataljoni.
Käskisin nädalavahetusel mobiliseerida 16 piiripolitseikompaniid
et taastada turvalisus ja kord.
Parem on mobiliseerida massiivseid vägesid
tegelema võimalike arengutega enne, kui pärast nende toimumist.
Vajadusel toome veelgi lisajõude.
Lõuna-Iisraelis tulistati Gazast paar raketi- ja mürsuseeriat,
mis plahvatasid avaalal või peatati Iron Dome'i raketitõrjekilbi poolt.
Vigastustest ja purustustest ei teatatud.
Vastuseks raketitulele korraldas IDF õhurünnakud,
kus Gaza põhjaosas rünnati
üht sektorit kontrollivale Hamasile kuuluvat relvatehast.
IDF kordas oma postisiooni,
mille järgi Hamas vastutab igasuguse Gazast lähtuva agressiooni eest.
Gaza Tervishoiuministeeriumi teatel
hukkus rünnakus naine ja tema tütar.
Iraani ja suurriikide vahel juulis sõlmitud tuumalepingust -
Iraani parlament andis algse toetuse seadusele,
mis kiidab heaks Teherani ja P5+1 (USA, Venemaa, Hiina, Prantsusmaa,
Inglismaa, Saksamaa) vahel sõlmitud tuumalepingu.
Toetavad hääled ületasid konservatiivsete seadusandjate omad.
Vaadake, mida ameeriklased tahtsid. Nad ei tahtnud raskeveereaktoreid,
nad ei tahtnud rikastamist, nad ei tahtnud Fordot.
Kõik need, tänu Jumalale, on endiselt paigas.
Häältega 139-100 vastu
kiitis Iraani parlament esimesel lugemisel heaks eelnõu,
mis kutsub valitsust arendama Iraani tuumaprogrammi
kooskõlas 14.07 sõlmitud lepinguga.
USA ja Iisraeli Iraani-vastane strateegia tuumakõnelustel
oli lüüasaanud strateegia.
Seepärast pidi Iisrael tegema kõik võimaliku,
et seda blokeerida. Ngu Hezbollah juht Nasrallah ütles,
püüdis Iisrael takistada Iraani ja P5+1 lepingut.
Kuid see leping, mis loob peagi Iraanile mitmeid võimalusi
ja avab Iraanile mitmeid uksi, saavutati siiski.
Parlamendi riikliku julgeoleku komisjoni algatatud eelnõu
peab läbima ka homse teise lugemise, enne kui see lõplikuks heakskiiduks
ja ratifitseerimiseks vaimulikkonnale läheb.
President Rouhani valitsus tahtis parlamendist mööda minna,
kuid ajatolla Khamenei tahtis,
et seadusandlik kogu vaataks läbi lepingu, mis nõuab Iraanilt
tuumaprogrammi vaieldavate aspektide kärpimist
ja leevendab vastutasuks rahvusvahelisi sanktsioone.
Riigi ülemjuhina jääb Khameneile tuumalepingu suhtes viimane sõna.
Ta pole konkreetset arvamust veel avaldanud
ja ootab esmalt teiste parteide seisukohti.
Iraani kaitseeminister Dehghan ütles Iraani riigitelevisioonis,
et Iraan on testinud edukalt uut täppisraketti.
Nii on Iraan hakanud arendama om raketivõimekuse täpsust.
USA uurimisinstituut CSIS kirjutas jaanuaris,
et raketi Emad tegevusulatus on 1700 kilomeetrit
ja täpsus 500 meetrit.
CSIS tõdes samuti, et rakett võib kanda 750-kilost lõhkepead.
Iisraeli raketieksperdi Uzi Rubini sõnul
on Emad suur edusamm Iraani võimekuses,
eelkõige täpsuse osas,
kuna Emadi ninaosas on kaasaegne kontrollsüsteem.
Süüria konflikti ja Venemaa sekkumise teemal -
Intervjuus kanalile RT ütles Venemaa president Putin
Süürias tegutsevate rahvusvaheliste osapoolte koordineerimistöö kohta,
et ta pole rahul koostöö tasemega USA ja liitlasvägedega.
Kui USA teab paremini ja tahab võidelda terrorismiga,
avaldagu meile terroristide peidupaikade,
peakorterite ja relvaladude täpsed asukohad.
Andku meile objekte. Mis võiks lihtsam olla?
Kuid me ei jõudnud sellise taseme koostööni.
Kordan, et sõjaliste kontaktide loomisel on tehtud esimesed sammud.
Rahvusvaheline kogukond on mures Venemaa tegelike kavatsuste pärast.
Lääneriikide väitel ründab Venemaa mässulisi.
Mässulised võitlevad Venemaa liitlase president Assadiga,
keda USA, EL ja mõned sunni riigid on püüdnud võimult tõugata.
Mis puudutab Venemaa sõjalist tegevust Süürias,
oleme oma mured teatavaks teinud,
et seda tegevust võib pidada Iraani ja Venemaa liiduks.
Meie Vene sõbrad selgitasid kõnelustel,
et peamiseks sihiks on võidelda ISISe ja terroriga.
Iraagi armee teatel ründasid riigi õhujõud
Lääne-Iraagis, Anbari maakonnas, Süüria piiri lähedal
ISISe ülemjuhi Abu Bakr al-Baghdadi konvoid.
Al-Baghdadi on kuulutanud end
äärmusrühmituse valitsetavatest aladest koosneva kalifaadi juhiks.
Puuduvad teated tema rünnakujärgse seisundi kohta.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri